BSC-LT/ACAData huggingface dataset:
[ca] Aquesta tesi està formada per tres assajos que investiguen l'efecte dels xocs en la salut dels infants, en el seu benestar i el de la seva família. Al primer capítol, investiguem l'efecte de néixer per cesària en la salut neonatal. Utilitzem variació en la probabilitat de cesària no planificada segons l'hora del dia com a instrument pel tipus de part i trobem un efecte negatiu, petit, en la salut neonatal. Al segon capítol, utilitzem una metodologia similar per analitzar l'efecte de néixer per cesària a llarg termini. Trobem que néixer per cesària no planificada augmenta el risc de patir asma, però no afecta altres malalties immunològiques que prèviament s'havien trobat associades amb la cesària. A l' últim capítol estudio l'impacte que té que l'infant pateixi un xoc en la seva salut, al mercat laboral de les mares i pares. La meva estratègia d'identificació es basa a comparar progenitors amb la mateixa edat, amb fills de la mateixa edat, però que pateixen el xoc en diferents moments. Els ingressos de les mares i pares pateixen una caiguda substancial i persistent després de l'episodi. També trobo que aquest esdeveniment afecta la salut mental de les mares i pares.

[en] This dissertation consists of three essays that investigate the effect of children's health shocks on children's and parent's wellbeing. In the first chapter, we investigate the effect of C-sections on newborn health. We use variation in the probability of unplanned C-section by the time of day as an instrument for type of delivery and find a small negative impact on neonatal health. In the second chapter, we use a similar methodology to analyze the long-term effects of C-sections. We find that unplanned C-sections increase the risk of asthma, but do not affect other immunemediated disorders previously associated with C-sections. In the last chapter, I study the impact of a child's adverse health event on parental labor market outcomes. I do this by comparing parents across families in similar parental and child age cohorts whose children experienced a health shock at different ages. I show that parental earnings suffer a substantial and persistent decline after the event. I also find an impact on parents' mental well-being.
[ca] L'objectiu d'aquest treball era avaluar la mortalitat hospitalària de la cirurgia coronaria en malalts de la sanitat pública operats en centres de gestió pública i privada de Catalunya, mitjançant l'ús de dues escales de risc (l'EuroSCORE i un model d'àmbit local). S'analitzà també la validesa dels mètodes d'avaluació i es comparà el resultat de la cirurgia sense circulació extracorpòria respecte de la cirurgia amb circulació extracorpòria. Es van incloure tots els malalts consecutius (1.605) sotmesos a una primera intervenció d'empelt coronari aïllat durant dos anys en cinc hospitals. Els resultats indiquen que a Catalunya: 1) La gestió privada del centre s'associa marginalment amb una millor supervivència. 2) L'efectivitat de la cirurgia coronària a millorat en els últims anys. 3) Ambdós instruments d'ajust del risc son útils per a l'avaluació d'aquests resultats. 4) La cirurgia sense circulació extracorpòria s'associa a millors resultats, sobre tot en els pacients amb risc preoperatori baix.

[en] The objective of the present study was to evaluate hospital mortality after coronary surgery in patients from the public health system operated on in public and private centers, using two risk scores (the EuroSCORE and a locally derived model). In addition, validity of such evaluating methods was assessed and the results of off-pump and on-pump coronary surgery were compared. All consecutive patients (1.605) undergoing a first isolated coronary by-pass procedure during two years were recruited in five hospitals. The results show that in Catalonia: 1) Private hospital management is associated to a maginal increase in hospital survival. 2) Effectiveness of coronary by-pass surgery has increased compared to previous evaluations. 3) Both risk scores showed complementary properties fort he evaluation of results. 4) Off-pump coronary surgery is associated to better results and the association is grater in low risk patients.
[ca] Les connexions de banda ampla estan esdevinguent un servei essencial per a qualsevol llar. Estar connectat a més de 100Mbps, a 1Gbps, o a 10Gbps, és més un problema econòmic que no pas un de tecnològic. Aquesta Tesi té com a propòsit demostrar que l'usuari és la peça principal de les xarxes d'accés de fibra – en especial dels de Fibra Fins a la llar – tot desenvolupant un escenari de model tecno-econòmic de compartició de xarxa d'accés. Actualment, la xarxa està dominada pels desplegaments de Dalt cap a Baix fets per operadors de telecomunicacions que encara veuen en l'usuari el consumidor dels seus serveis. Tot i això, aquesta Tesi implementa un model de Baix cap a Dalt on l'usuari esdevé part de la xarxa d'accés. És més, es converteix en inversor de la xarxa de fibra i obté mes beneficis quants més usuaris agrega, derivant així en una xarxa compartida per la comunitat. El paper de l'Estat , els municipis i els operadors privats són analitzats com a possibles factors que poden ajudar o dificultar les iniciatives d'usuari.

[en] Broadband connections are becoming an essential service of any home. To be connected at more than 100Mbps, to 1Gbps, or to 10Gbps, is more an economical problem, rather than a technological one. The dissertation purpose is to proof that users are the key piece of the fiber access networks – especially of Fiber to the Home – by developing a techno-economic sharing access network scenario model. Currently, the network is dominated by Top-down deployments made by telecom operators that still see in the user the consumer of their services. However, this dissertation implements a Bottom-up approach, and the user becomes a stakeholder of the access network. Moreover, he turns into one investor of the fiber work, and gets more benefits by adding more users, thus deriving into a community-shared network model. The role of State, Municipalities, and private operators are analyzed as possible factors that may help or hinder those user initiatives.
[ca] Aquesta tesi pretén comprendre les negociacions sobre el comportament que els agents tindran en un joc i, per separat, una implementació robusta. El capítol 1 examina els acords vinculants que resulten d'una negociació sobre què jugar en un joc, proposant un protocol de negociació i caracteritzant els resultats de l'acord mitjanant un perfeccionament del concepte Subgame Perfect Equilibrium. Aquesta caracterització depèn únicament de les característiques del joc i és fàcilment aplicable per a treballs futurs. Al capítol 2, jo, juntament amb Antonio Penta, introdueixo el concepte d'implementació segura, que limita les alternatives per a un dissenyador de mecanismes per controlar el comportament dels agents. Oferim les condicions necessàries i suficients i explorem diversos entorns on aquestes condicions es poden aplicar. Finalment, el capítol 3 revisa el concepte Coalitional Equilibrium de Ray i Vohra i mostra que un concepte de solució una mica més feble facilita substancialment l'existència. A més, la prova de l'existència pot donar cabuda a coalicions superposades.

[en] This thesis aims to understand negotiations over the behaviour agents will take in a game and, separately, robust implementation. Chapter 1 examines the binding agreements that result from a negotiation over what to play in a strategic game. I propose a negotiation protocol and characterise the agreement outcomes for a refinement of Subgame Perfect Equilibrium. This characterisation depends solely on features of the game and is easily applicable for future work. In Chapter 2, I, along with Antonio Penta, introduce the concept of Safe Implementation, which limits the alternatives a mechanism designer can use to tame agents' behaviour. We provide necessary and sufficient conditions and explore various environments where these conditions can be applied. Finally, Chapter 3 revisits Ray and Vohra's Coalitional Equilibrium and shows that a slightly weaker solution concept makes existence substantially easier. Further, the proof of existence can accommodate overlapping coalitions.
[ca] La indústria de l'automòbil està entre les que més recursos econòmics inverteix en publicitat. Resulta evident que els seus anuncis han evolucionat molt des dels seus inicis a les albors del segle XX. L'objectiu d'aquest treball és analitzar en quins aspectes ha canviat la publicitat de l'automòbil i quins altres no tant. Descobrim com la publicitat s'ha vist influenciada, adaptant-se a les tendències del mercat, innovació tecnològica, esdeveniments històrics, econòmics, socials, culturals, etc. que han tingut lloc al llarg de la seva història. Per això, hem seleccionat un corpus constituït per 42 anuncis d'inserció a premsa o cartelleria. Els hem analitzat segons paràmetres que fan referència bàsicament a la comunicació lingüística, la no lingüística, la idea principal de l'anunci, el missatge en codi racional o emocional, etc. Arribem a la conclusió, que confirma la nostra hipòtesi, que la comunicació comercial del sector de l'automòbil ha evolucionat constantment al llarg de la seva història, però no sempre adoptant recursos i estratègies innovadores, ja que es dona un cert aprofitament de plantejaments i tàctiques comunicatives anteriorment empleats. Alhora, descobrim quins esdeveniments i factors conjunturals han modulat la comunicació publicitària.

[en] The automotive industry is one of the largest spenders on advertising. It is evident that its advertisements have evolved a great deal since its beginnings at the dawn of the 20th century. The aim of this paper is to analyse which aspects of car advertising have changed and which have changed less. We discover how advertising has been influenced, adapting to market trends, technological innovation, historical, economic, social and cultural events, etc. that have taken place throughout its history. For this purpose, we have selected a corpus made up of 42 advertisements inserted in the press or on billboards. We have analysed them according to parameters that basically refer to linguistic and non-linguistic communication, the main idea of the advertisement, its message in a rational or emotional code, etc. We came to the conclusion, which confirms our hypothesis, that commercial communication in the automobile sector has constantly evolved throughout its history, but not always adopting innovative resources and strategies, since there is a certain use of previously employed communicative approaches and tactics. At the same time, we discover which events and factors have modulated advertising communication.
[ca] Des d'una perspectiva materialista, la present tesi doctoral analitza les característiques socials i econòmiques de les comunitats prehistòriques de les illes Pitiüses (Eivissa i Formentera). Es realitzen aportacions significatives als seus espais i activitats domèstics a partir del cas del poblat de Cap de Barbaria II i s'avalua el pes dels contactes exteriors a parir de l'estudi arqueomètric de la seva metal·lúrgica. Tot plegat aporta informacions substancials sobre les dinàmiques històriques pròpies de les illes Balears, en el context general del Mediterrani Occidental durant l'edat del bronze (ca 2.100-850 cal ANE).

[en] This PhD thesis examines the social and economic structure of prehistoric communities in the Pityusic Islands (Ibiza and Formentera) from a materialistic perspective. The case of Cap de Barbaria II site has allowed for significant contributions to be made on the understanding of settlements and household activities. The significance of external contacts has been also approached from an archaeometallurgical perspective. Finally, light is shed on the historical dynamics of the Balearic Islands within the general context of the Western Mediterranean during the Bronze Age (ca. 2100-850 cal BCE).
[ca] La vacunació constitueix un dels mètodes més eficients i rendibles per promoure la salut mundial. No obstant això, poques vacunes són plenament efectives, per diverses raons que van des de limitacions intrínseques a deficiències més contingents relacionades, per exemple, amb el transport, manipulació i/o emmagatzematge en cadena de fred. En aquest context, les vacunes basades en pèptids, que plantegen un enfocament totalment sintètic en la reproducció d'epítops de cèl·lules B i T, han sorgit com una alternativa atractiva per superar molts d'aquests problemes. Malauradament, els pèptids lineals i curts s'han relacionat generalment amb baixa immunogenicitat i baixa protecció. En aquesta tesi continuem avançant cap al desenvolupament de vacunes peptídiques eficaces contra la febre aftosa, una malaltia vírica del bestiar altament contagiosa i amb important impacte econòmic. En particular, hem avaluat la resposta immune sota diverses condicions (dosi, durada, diferents epítops de cèl·lules T i nous candidats) en models animals. A més, també hem desenvolupat la síntesi de pèptids multivalents utilitzant reaccions de lligament quimioselectiu amb la coneguda química "click".

[en] Vaccination constitutes one of the most efficient and cost-effective methods of promoting global health. Nevertheless, few vaccines are fully effective, for manifold reasons ranging from intrinsic limitations to more contingent shortcomings related, e.g., to cold chain transport, handling and storage. In this context, peptide-based vaccines that consist of a fully synthetic approach mimicking B-and T-cell epitopes have emerged as an attractive alternative to overcome many such issues. Unfortunately, short peptides have generally been related to low immunogenicity and weak protection. In this thesis, we continue the progress towards the development of efficient peptide vaccines against foot-and-mouth disease (FMD) –a highly contagious viral disease of livestock that has a major economic impact. Particularly, the protective immune response under different conditions (dose, duration, different T-cell epitopes and novel candidates) is assessed in animal models. Moreover, we report the chemical synthesis of higher polyvalent peptide dendrimers using "click" chemistry methods of chemoselective ligation.
[ca] El propòsit d'aquesta tesi doctoral és aprofundir en l'estudi de la fonologia entonativa dialectal del català a partir de l'anàlisi experimental de diferents tipus de modalitats oracionals. Així doncs, d'una banda, pretén descriure la fonologia entonativa del valencià a través de l'anàlisi d'una enquesta de situacions completa que cobreix tota l'àrea dialectal. D'altra banda, la tesi pretén contribuir al coneixement de la realització prosòdica i gestual de dos tipus de preguntes absolutes amb diferent significat pragmàtic, les informatives i les que denoten incredulitat. Amb aquest objectiu, pretenem determinar, mitjançant experiments de producció i de percepció, quins són els trets prosòdics que actuen com a indicis acústics i visuals responsables de diferenciar una interrogativa absoluta informativa d'una interrogativa absoluta d'incredulitat

[en] The purpose of this dissertation is to investigate the intonation phonology of Valencian Catalan through the experimental analysis of a variety of sentence-types. The first goal of the dissertation is to describe the intonational phonology of Valencian Catalan through the analysis of a questionaire which was administered throughout the dialect area. An additional goal of the dissertation is to contribute to the knowledge of the prosodic and gestural performance of two different types of yes/no questions with different pragmatic meanings, namely information-seeking questions and incredulity questions. Through production and perception experiments, the prosodic features that act as visual and acoustic cues to identify an information-seeking question and an incredulity yes/ no question were investigated and are reported on here.
[ca] Aquesta tesi aborda l'optimització dels serveis de transport per a persones amb mobilitat reduïda, centrant-se en el Servei Municipal de Transport Especial de Barcelona. Els sistemes de transport accessibles són essencials per permetre que tots els ciutadans puguin participar plenament en la vida econòmica i social d'una ciutat. Aquesta investigació desenvolupa models matemàtics i algorismes avançats, implementant metaheurístiques i algorismes híbrids per optimitzar tant els serveis de transport regular com l'esporàdic, garantint una planificació de rutes més eficient i introduint estratègies de vehicle compartit. Mitjançant l'anàlisi del comportament dels usuaris i l'ús del servei, aquesta tesi proposa solucions per millorar l'accessibilitat, disminuir l'ús de vehicles, augmentar la qualitat del servei, reduir els costos operatius en un 66% i incrementar la compartició de viatges, amb més del 70% dels viatges compartits. Els models predictius per a la durada dels viatges milloren encara més la fiabilitat del servei. Els models desenvolupats no només milloren el transport per a persones amb mobilitat reduïda a Barcelona, sinó que també són adaptables a entorns similars arreu del món, contribuint a sistemes de mobilitat més inclusius.

[en] This thesis addresses the optimization of transportation services for persons with reduced mobility, focusing on Barcelona's Special Municipal Transportation Service. Accessible transportation systems are essential for enabling all citizens to fully engage in a city's economic and social life. This research develops advanced mathematical models and algorithms, implementing metaheuristics and hybrid approaches to optimize both regular and sporadic transportation services, ensuring more efficient route planning and introducing vehicle-sharing strategies. By analyzing user behavior and service utilization, this thesis proposes solutions to improve accessibility, decrease vehicle usage, enhance service quality, reduce operational costs by 66.6%, and increase trip-sharing, with over 70% of trips being shared. Predictive models for trip durations further enhance service reliability. The developed models not only improve transportation for persons with reduced mobility in Barcelona but are also adaptable to similar environments globally, contributing to more inclusive mobility systems.
[ca] Al llarg de la seva carrera, l'artista català Joan Fontcuberta (Barcelona, 1955) ha reflexionat lúdicament sobre l'estatus de la fotografia com a suposada prova de veracitat i sobre les possibilitats de manipulació que aquesta condició li permet. En aquesta entrevista aborda la tècnica de la superposició, especialment en la spirit photography del segle XIX, i comenta alguns treballs de l'exposició Monstres, presentada a la Fundació Vila Casas, a Barcelona, de l'octubre de 2021 al gener de 2022. En aquesta exposició el seu objectiu era reflexionar, d'una banda, sobre la fotografia analògica com un mitjà perible, mitjançant l'ús d'instantànies podries, cremades o devorades, i, de l'altra, sobre la generació de noves imatges amb intel·ligència artificial. Aquest diàleg se centrarà en algunes de les sèries de l'exposició, com ara Trauma i Gastròpoda, en les quals l'ús de diferents capes conceptuals i materials és especialment notori, tot aportant nova llum sobre el tema de la superposició.&nbsp;&nbsp;

[en] Throughout his work, Catalan artist Joan Fontcuberta (Barcelona, 1955) has playfully reflected on the presumed truth claim of photography and on the possibilities of manipulation that this allows. In this interview, he discusses the technique of superimposition, most notably in spirit photography from the nineteenth century, and then comments on some works from his recent exhibition Monstres, which was held in Fundació Vila Casas in Barcelona from October 2021 to January 2022. In this exhibition, Fontcuberta's goal was twofold: to reflect on analogue photography as a perishable medium by using either rotten, burnt or devoured stills; and to interrogate the generation of new images by means of artificial intelligence. This dialogue will focus on some series from the exhibition, such as Trauma and Gastròpoda, in which the use of different conceptual and material layers becomes more noticeable, thus shedding new light on the topic of superimposition.
[ca] El Ministeri d'Educació i Formació Professional espanyol s'encarrega, cada any, de proporcionar al Govern francès 421 auxiliars de conversació destinats a escoles i instituts de tot el país. Com a sol·licitant d'aquesta plaça i futura professora d'espanyol com llengua estrangera (ELE), m'interessa l'estat de l'ensenyament i conèixer l'impacte que pot tenir la traducció pedagògica en l'ensenyament d'ELE. Per aquest motiu, l'objectiu del següent treball és conèixer el context en què podria treballar i aplicar les estratègies de traducció, Martinica, el funcionament del seu sistema educatiu i, a més a més, ja que a l'ensenyament de llengües i de la traducció acostumen a produir-se interferències, intentaré evitar-ne les negatives i reforçar-ne les positives. Per això, he fet una recopilació bibliogràfica de normatives sobre l'ensenyament d'ELE (i l'ús de la traducció) i, també sobre el sistema educatiu francès i l'acció espanyola de difusió. Tanmateix, he entrevistat a un expert al sector per poder obtenir informació de primera mà del territori d'ultramar francès. I, finalment, amb les dades obtingudes, he elaborat exemples d'activitats didàctiques basades en la traducció pedagògica, el treball en grup i l'ús conscient de la llengua.

[en] The Spanish ministry (Ministerio de Educación y Formación Profesional) is responsible for providing the French government with 421 language assistants every year for schools and high schools throughout the country. As an applicant for this position and a future teacher of Spanish as a foreign language (SFL), I am interested in the state of teaching and the impact that pedagogical translation can have on the teaching of SFL. Consequently, the objective of this work is to know the context in which I could work and apply translation strategies, Martinique, the functioning of its educational system and, in addition, since in language teaching and translation there are usually interferences, I will try to avoid the negatives ones and reinforce the positive ones. For this purpose, I have made a bibliographic compilation of regulations on the teaching of SFL and the use of translation. I also interviewed an expert in the sector to obtain first- hand information on the French overseas territory. And finally, with the data collected, I have elaborated examples of teaching activities based on pedagogical translation, group work, and conscious use of the language.